Kamida 15 kishi Iroqning Mo‘sul shahrida ro‘y bergan 2 portlash oqibatida halok bo‘lgan. Bu haqda PressTV xabar tarqatdi. Telekanal ma’lumotiga ko‘ra, tinch aholi vakili bo‘lgan 14 kishi hamda 1 politsiyachi portlash qurboniga aylangan. Xabar qilinishicha, hodisa shaharning sharqiy qismidagi Tal-Yabes shahrida ro‘y bergan. Hodisaning to‘liq tafsilotlari ma’lum emas. Mo‘sulni IShIDdan ozod etish uchun amaliyotlar o‘tgan yilning oktabr oyidan buyon davom ettirilmoqda. Iroqlik harbiylar shaharning 90 foizlik qismida nazoratni qo‘lga olgan, qolgan qismi terrorchilar qo‘lida qolmoqda.